《挽郑教授》
宋代·王庭圭

仰高虽未接华裾，清论时容著野夫。挂剑未能临死穴，隔江何处奠生刍。

凄凉陶令松三径，寂寞扬雄宅一区。插架尚馀三万轴，传家宜有凤凰雏。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。